**Hortobágy Község Önkormányzata Képviselő-testületének 11/.... (...) önkormányzati rendelete**

**a szociális ellátások helyi szabályairól szóló 11/2021. (IX. 29.) önkormányzati rendelet módosításáról**

Hortobágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a szociális igazgatásról és a szociális ellátásokról szóló 1993. évi III. törvény (a továbbiakban: Szt.) 132. § (4) bekezdés d) pontjában kapott felhatalmazás alapján a következőket rendeli el:

**1. §**

(1) A szociális ellátások helyi szabályairól szóló 11/2021. (IX. 29.) önkormányzati rendelet 9. § (2) bekezdése helyébe a következő rendelkezés lép:

„(2) A tűzifa támogatást a rendelkezésre álló készlet mértékéig természetben kell nyújtani.”

(2) A szociális ellátások helyi szabályairól szóló 11/2021. (IX. 29.) önkormányzati rendelet 9. §-a a következő (2a) és (2b) bekezdéssel egészül ki:

„(2a) A támogatás egy háztartásban csak egy személynek állapítható meg, egy éven belül 5 q mennyiségben.

(2b) Ha a készleten lévő tűzifa elfogy a jogosultsági feltételeknek megfelelő kérelmező részére a tűzifa támogatást pénzbeli támogatásként kell nyújtani 15000 forint összegben.”

**2. §**

Hatályát veszti a szociális ellátások helyi szabályairól szóló 11/2021. (IX. 29.) önkormányzati rendelet 9. § (1) bekezdés d) pontja.

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.